Freyja er ein af sælgætisgerðum landsins en íslensk fyrirtæki bjóða upp á fjölbreytt úrval sælgætis . Pétur Thor Gunnarsson , sem starfað hefur sem sölu - og markaðsstjóri Freyju síðan 2015 , hefur verið ráðinn framkvæmdastjóri fyrirtækisins . Ævar Guðmundsson eigandi Freyju og fráfarandi framkvæmdastjóri tekur að sér starf stjórnarformanns . Pétur Thor er viðskiptafræðingur að mennt með áherslu á alþjóðamarkaðsfræði . Hann hefur starfað á íslenskum dagvörumarkaði í 24 ár og hefur víðtæka reynslu á því sviði . Pétur Thor hóf störf 18 ára hjá Ölgerðinni og starfaði þar við nánast öll störf er tengdust söludeild fyrirtækisins allt þar til hann hætti störfum þar í lok árs 2014 þá sem sölu - og rekstrarstjóri . Pétur Thor hóf störf hjá Freyju í byrjun árs 2015 sem sölu - og markaðsstjóri og gengdi því starfi í u.þ.b. eitt ár eða þangað til hann hóf að einbeita sér meira að ýmsum verkefnum er snérust að rekstri fyrirtækisins . Síðan þá hefur Pétur Thor komið meira og meira að flest öllum þáttum í daglegum rekstri félagsins . „ Freyja er íslenskt fjölskyldufyriræki sem hefur verið starfandi í 102 ár og í eigu sömu fjölskyldunnar í 40 ár á þessu ári og margar ef ekki flestar af vörum fyrirtækisins eru stór partur af íslenskri matarmenningu og einfaldlega greyptar í þjóðarsálina . Það eru mörg krefjandi verkefni framundan og það verður spennandi og skemmtilegt að fá að taka þátt í þeim , “ segir Pétur . Pétur Thor er B.Sc. gráðu í viðskiptafræði með áherslu á alþjóðamarkaðsfræði frá Háskólanum í Reykjavík . Hann er giftur Erlu Rós Gylfadóttur hugbúnaðasérfræðingi hjá Reiknistofu bankanna og eiga þau þrjú börn .